"**All I Have to Do Is Dream**" (בעברית: "**כל מה שעליי לעשות הוא לחלום**") הוא שיר בביצוע האחים אברלי, שכתב בודלו בריאנט (Boudleaux Bryant) מזוג הכותבים פליס ובודלו בריאנט. השיר יצא לאור ב-1958. ברשימת 500 השירים הגדולים בכל הזמנים של מגזין הרולינג סטון דורג השיר במקום ה-141. מבנה הפזמון הוא AABA.

הגרסה של האחים אברלי
--------------------

הביצוע המוכר ביותר של השיר הוקלט על ידי האחים אברלי, ויצא כסינגל באפריל 1958. ההקלטה נערכה ב-6 במרץ 1958, והשתתף בה צ'ט אטקינס בנגינה בגיטרה. זה היה הסינגל היחיד שהיה בראש כל מצעדי הסינגלים של בילבורד במקביל, ב-2 ביוני 1958. השיר הגיע למקום הראשון במצעד "Most played by Jockeys" ובמצעד "Top 100" ב-19 במאי 1958, ושהה בו במשך חמישה ושלושה שבועות בהתאמה. באוגוסט 1958, עם הצגת בילבורד הוט 100, הגיע השיר למקום השני במצעד. השיר "All I Have to Do Is Dream" היה להיט שהגיע לראש מצעד ה-R&B. עוד היה זה השיר השלישי של האחים אברלי שהגיע לראש מצעד שירי הקאנטרי. ב-1961 חזרו האחים אברלי עם השיר למצעד הוט 100.

מחוץ לארצות הברית זכה השיר "All I Have to Do Is Dream" זכה להצלחה רבה במדינות שונות, בהן הממלכה המאוחדת בה הגיע לראש מצעד הסינגלים הבריטי ביוני 1958, ושהה בו במשך שבעה שבועות. בסך הכל שהה הסינגל 21 שבועות במצעד הבריטי. השיר נכלל ברשימות שונות של מיטב השירים, כולל ברשימת 1001 השירים הטובים ביותר של המגזין הבריטי Q משנת 2003.

השיר נבחר כאחד מ-"500 השירים שעיצבו את הרוק אנד רול" של היכל התהילה של הרוק אנד רול, וזכה בפרס היכל התהילה של גראמי בשנת 2004.

הבי-סייד של הסינגל "Claudette", היה השיר הראשון של רוי אורביסון שזכה להצלחה גדולה. כתוצאה מכך החליט אורבינסון לסיים את החוזה שלו עם סאן רקורדס, ועבר לחברה של האחים אברלי Acuff-Rose Music.

הגרסה של האחים אברלי מופיעה בסרט "Riding in Cars with Boys" משנת 2001. בתחילה שומע את השיר האב (ג'יימס וודס), שמסיע את בתו הצעירה (מיקה בורם), היא מצטרפת לשירה. בסוף הסרט האב והבת (דרו ברימור) שרים יחד את השיר הישן האהוב עליהם כשהם מעלים זכרונות.

השיר מופיע במשחק Mafia II, אף על פי שהמשחק מתרחש בשנת 1951, שבע שנים לפני יציאתו לאור.

בסרט "Ladybugs" של רודני דיינג'רפילד מופיע השיר בסצנה של חלום.

השיר מושר בכתוביות הסיום של הסרט "לילה טוב ירח" משנת 1999 בהפקת HBO Family.

גרסה זו של השיר נכללה בכתוביות הסיום של הרימייק משנת 2010 של הסרט "סיוט ברחוב אלם".

### רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 390 |  |

גרסאות כיסוי
------------

השחקן ריצ'רד צ'מברלין הקליט גרסת כיסוי של השיר לאלבומו "Richard Chamberlain Sings" משנת 1962. השיר יצא לאור כסינגל ב-1963. הוא הגיע למקום ה-14 במצעד בילבורד הוט 100, ולמקום השישי במצעד הבילבורד Adult Contemporary.

ב-1969 הקליטו בובי ג'נטרי וגלן קמפבל גרסת דואט של השיר. גרסה זו הגיעה למקום ה-27 במצעד הוט 100, מקום השישי במצעד הקאנטרי, ולמקום הרביעי במצעד Adult Contemporary. בממלכה המאוחדת הגיע השיר למקום השלישי, בשוודיה למקום השישי, ובדרום אפריקה למקום השלישי.

דוני אוסמונד ביצע גרסת כיסוי של השיר באלבומו "Portrait of Donny" משנת 1972.

להקת אר.אי.אם. ביצעה גרסה משלה בשם "(All I've Got To Do Is) Dream" כחלק מפסקול הסרט "Athens, GA: Inside/Out" משנת 1987.

הזמר הבריטי קליף ריצ'רד הקליט, יחד עם פיל אברלי, גרסה של השיר. גרסה זו הגיע למקום ה-14 למצעד הסינגלים הבריטי בשנת 1994.

קישורים חיצוניים
----------------

* מידע על היצירה "All I Have to Do Is Dream" באתר מיוזיק בריינז
* מידע על הקומפוזיציה "All I Have to Do Is Dream" באתר AllMusic
* מידע על היצירה "All I Have to Do Is Dream" באתר Discogs
* גרסאות נוספות ל"All I Have to Do Is Dream" באתר SecondHandSongs

הערות שוליים
------------

1. 1 2  "interviewed on the Pop Chronicles". *UNT Digital Library* (באנגלית).
2. ↑  Covach, John (2005), "Form in Rock Music: A Primer", in Stein, Deborah, *Engaging Music: Essays in Music Analysis*, New York: Oxford University Press, p.70, ISBN 0-19-517010-5 .
3. ↑  Whitburn, Joel (2004). *Top R&B/Hip-Hop Singles: 1942-2004*. Record Research. p. 194.
4. ↑  Whitburn, Joel (2004). *The Billboard Book Of Top 40 Country Hits: 1944-2006, Second edition*. Record Research. p. 117.
5. ↑  Roberts, David (2006). *British Hit Singles & Albums* (19th ed.). London: Guinness World Records Limited. pp. 86–8. ISBN 1-904994-10-5.
6. ↑  Rice, Jo (1982). *The Guinness Book of 500 Number One Hits* (1st ed.). Enfield, Middlesex: Guinness Superlatives Ltd. pp. 37–8. ISBN 0-85112-250-7.
7. ↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: da6d0c3b-c9ca-35b0-a0e5-9bff0ef9bf8e

 |